ENUKPLAKPLA 7
Nyi yí Mawu Fyɔɖuxu nyiɔ?
1. Nyi yí Mawu Fyɔɖuxu nyiɔ?
Mawu Fyɔɖuxu nyi acɛkpakpa ci yí le jeŋkwimɛ. Mawu aɖe agbetɔwo cɛkpakpawo si keŋ asɔ yiŋtɔ tɔ ɖɔli wo. Ána edro Mawu tɔ anyi wawa le jeŋkwimɛ koɖo nyigban ji. Eŋɛnywi teŋ yí enyɔ cɛ nyi! Agbetɔwo ӡan acɛkpakpa nywi. Dajinjin o, Mawu Fyɔɖuxu akpɔ eӡan ŋtɔ gbɔ. Ána ɖekawawa anɔ agbetɔwo mɛ le nyigban ji.—Hlɛn Daniɛli 2:44; Matie 6:9, 10; 24:14.
Fyɔɖuxu ɖeshiaɖe ɖonɔ Efyɔ dandan. Yehowa sɔ Eviɛ, Yesu Kristo ɖo Efyɔ nɔ yifyɔɖuxu.—Hlɛn Enyɔdasɛ 11:15.
2. Nyi yí taɖo Yesu nyi Efyɔ ci yí nyɔ wuɔ?
Yesu nyi Efyɔ nywi, ɖoɔ ényi xomɛvunɔ yí enujɔjɔɛ wawa gbebianɔ ŋkuvi ni sugbɔ. (Ӡan 1:14) Ŋsɛn sugbɔ le shi yí akpedo agbetɔwo nu, ɖoɔ ákpacɛ so jeŋkwimɛ va nyigban ji. Ci éfɔnsokuɔ, éyi jeŋkwimɛ yí nɔanyi le ɖushi mɛ nɔ Dalɔ yí lete kpɔɛ. (Ebretɔwo 10:12, 13) Le vɔvɔnuɔ, Mawu na ŋsɛn yi yí etɔ acɛkpakpa.—Hlɛn Daniɛli 7:13, 14.
3. Miwo yí aɖu Fyɔ koɖo Yesuɔ?
Amɛ kɔkɔɛwoha ci woyɔ mɔ “amɛ veviwo” aɖu Fyɔ koɖo Yesu le jeŋkwimɛ. (Daniɛli 7:27) Apostolo egbejinɔtɔ Yesu tɔwo yí nyi amɛ ŋkɔtɔ ciwo yí wosɔ. Yehowa kpɔtɔ le ŋsu koɖo nyɔnu egbejinɔtɔwo cankɔ nɔ woanyi amɛ kɔkɔɛwo. Shigbe mɔ Yesu han nɛɔ, wofɔn wo koɖo gbɔngbɔnŋcilan.—Hlɛn Ӡan 14:1-3; 1 Korɛntitɔwo 15:42-44.
Amɛ nɛni yí ayi jeŋkwimɛɔ? Yesu yɔ wo mɔ “lɛngbɔha hwɛhwɛ.” (Luiki 12:32) Le vɔvɔnuɔ, wowo hlɛnhlɛnmɛ pleŋ anyi amɛ 144 000. Woabɔ do Yesu nu akpacɛ do nyigban lɔ ji.—Hlɛn Enyɔdasɛ 14:1.
4. Nyiwo yí jɔ hwenu Yesu je acɛkpakpa gɔnmɛɔ?
Mawu Fyɔɖuxu lɔ je acɛkpakpa gɔnmɛ le exwe 1914 mɛ. * Ci Yesu tɔ acɛkpakpa trololoɔ, ésɔ Satana koɖo yigbɔngbɔn vɔnwo dɔŋkpe ɖaɖa nyigban ji do ŋkɔ. Eyi Satana do dɔmɛzi sugbɔ, yí blu xexe lɔ mɛ koɖo cukaɖawo. (Enyɔdasɛ 12:7-10, 12) So hwenɔnuɔ, agbetɔwo funkpekpewo gbeva sugbɔ doji. Ahwawawa, ejutotwi, edɔ̀lele, koɖo nyigban hunhunwo va sugbɔ. Enu jɔjɔ cɛwo nyi “jeshidu” ciwo yí dasɛ mɔ dajinjin o, Mawu Fyɔɖuxu lɔ avakpɔ nyigban ji nyɔwo gbɔ keŋkeŋ.—Hlɛn Luiki 21:7, 10, 11, 31.
5. Nyiwo yí Mawu Fyɔɖuxu lɔ wakɔɔ?
Toto kunuɖeɖedɔ le xexeɛ pleŋ mɛ jiɔ, Mawu Fyɔɖuxu lɔ na yí amɛ nɛninɛni ɖe ciwo yí so eju ɖeshiaɖe mɛ vabɔkɔ doju. Amɛfafa linlɔn nɛniɖe va nyikɔ Yesu nukplaviwo. Mawu Fyɔɖuxu ahwlɛn wo gan hwecinu yí agu xexe vwin cɛ. Amɛ ciwo yí ji mɔ Fyɔɖuxu lɔ nyɔnawo asun yewo shiɔ, ɖogbe akpla lé woawɛ anyi tonusetɔwo nɔ Yesu.—Hlɛn Enyɔdasɛ 7:9, 14, 16, 17.
Le exwe 1000 lɔ mɛɔ, Mawu Fyɔɖuxu lɔ ana edro ci Yehowa ɖo do agbetɔwo nu le gɔnmɛjejeɛ mɛ avamɛ. Nyigban lɔ pleŋ atrɔ Paradiso. Le vɔvɔnuɔ, Yesu atrɔ Efyɔɖuxu lɔ jo nɔ Dalɔ. (1 Korɛntitɔwo 15:24-26) Èjeshi mɛɖe ci àjimɔ yeanu Mawu Fyɔɖuxu nyɔ lɔ nɔa?—Hlɛn 2 Piɛ 3:13.
^ بند 6 Nɔ èji mɔ yease Bibla mɛ nyɔnuɖɛ ci yí kudo exwe 1914 mɛ dojiɔ, kpɔ kpashi 215-218 nɔ wema ci yí nyi Qu’enseigne réellement la Bible?
fon_Latn fon_Latn fon_Latn ewe_Latn ewe_Latn ewe_Latn fon_Latn ewe_Latn ewe_Latn ewe_Latn fon_Latn ewe_Latn fon_Latn ewe_Latn ewe_Latn fon_Latn